SABUY บวก 3% รับงบปี 65 โกยรายได้ทะลุเป้า 5 พันล้าน กำไรโตกว่า 5 เท่าตัว
SABUY บวก 3% รับงบปี 65 โกยรายได้ทะลุเป้า 5 พันล้าน กำไรโตกว่า 5 เท่าตัว แตะ 1.48 พันล้าน พ่วงปันผลหุ้น-เงินสด XD 3 พ.ค. จ่าย 19 พ.ค.66
SABUY บวก 3% รับงบปี 65 โกยรายได้ทะลุเป้า 5 พันล้าน กำไรโตกว่า 5 เท่าตัว แตะ 1.48 พันล้าน พ่วงปันผลหุ้น-เงินสด XD 3 พ.ค.
28 ก.พ. 2566

ผู้สื่อข่าวรายงานว่า วันนี้(28 ก.พ.66) ราคาหุ้นบริษัท สบาย เทคโนโลยี จำกัด (มหาชน) หรือ SABUY ณ เวลา 11:43 น. อยู่ที่ระดับ 12.40 บาท บวก 0.40 บาท หรือ 3.33% ราคาสูงสุด 12.80 บาท ราคาต่ำสุด 12.30 บาท ด้วยมูลค่าซื้อขาย 333.95 ล้านบาท
 
โดยบริษัท สบาย เทคโนโลยี จำกัด (มหาชน) หรือ SABUY รายงานผลการดำเนินงานปี 65 สิ้นสุดวันที่ 31 ธ.ค.65

สำหรับผลการดำเนินงานปีปี 65 มีกำไรเพิ่มขึ้นเนื่องจากรายได้รวมของบริษัทปี 65 อยู่ที่ 5,325.4 ล้าน บาท เพิ่มขึ้น 2,986.3 ล้านบาท หรือร้อยละ 127.7 จากช่วงเดียวกันของปีก่อน ซึ่งตรงกับเป้าหมายที่บริษัทประมาณการไว้เมื่อต้นปี 65 ที่ 5-5.5 พันล้านบาท
ทั้งนี้การเปลี่ยนแปลงต่างๆที่เกิดขึ้นตั้งแต่ไตรมาส 1/65 และต่อเนื่องมายังสิ้นปี 65 ทำให้แหล่งที่มาของรายได้ของกลุ่มสบายมาจากบริษัทหลักถึง 16 บริษัท (จากเดิมมีเพียง 5 บริษัทหลัก) โดยรายได้อย่างมีนัยสำคัญมาจาก TSR, SABUY Alliances, iSoftel, PTECH, SABUY SPEED BzB และ LOVLS ซึ่งมีศักยภาพในการเติบโตไปได้อีกมาก
โดยกลุ่มสบายคาดว่าจะมีบริษัทหลักที่จะเข้ามาเพิ่มรายได้ให้กับกลุ่มเพิ่มขึ้นในอนาคตอันใกล้อีกด้วย จาก Asphere และอื่นๆ ทั้งนี้รายได้ 5,325.4 ล้านบาท มาจากกลุ่มธุรกิจเดิม (เช่น SABUY Tech, Plus Tech, Vending Plus, SABUY Solutions, SPEED, etc.) เป็นสัดส่วนถึง 64% และที่เหลือมาจากธุรกิจใหม่ของบริษัท ตลอดจนสิ่งที่บริษัทฯ เข้าร่วมมือและ เข้าลงทุนในปี 65 ตอบโจทย์กับสิ่งที่บริษัทฯได้วางเป้าหมายไว้ ซึ่งก็คือรายได้แตะระดับสู่ 5,000 ล้าน บาท สะท้อนให้เห็นได้ว่าศักยภาพในการเติบโตของรายได้ของ SABUY ยังมีอีกมาก และพร้อมก้าวสู่การเป็นผู้เล่นระดับภูมิภาค (Regional Player)
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 31 ธ.ค. 2565 โดยจ่ายปันผลเป็นหุ้นปันผลและเงินสด ซึ่งจ่ายหุ้นเป็นปันผล (หุ้นเดิม : หุ้นปันผล) ในอัตรา 4.00 : 1.00 โดยอัตราการจ่ายปันผลเป็นหุ้น 0.25 บาท ส่วนจ่ายปันผลเป็นเงินสดในอัตรา 0.0278 บาท/หุ้น ทั้งนี้อัตราการจ่ายปันผลรวม 0.2778 บาท/หุ้น กำหนดขึ้นเครื่องหมาย XD วันที่ 3 พ.ค.66 และกำหนดจ่ายเงินปันผลในวันที่ 19 พ.ค.66
สำหรับกลยุทธ์และเป้าหมายในปี 66 ภายใต้แนวคิด Overseas Aspiration บริษัทฯ ได้ยกระดับ Ecosystem โดยการเข้าลงทุนกับพันธมิตรต่างๆ ในปี 65 ไม่ว่าจะเป็น TSR Asphere SPEED (กลุ่มธุรกิจ Drop-Off) LOVLS Buzzebees และอื่นๆ ที่มีความหลากหลายและ แตกต่างในตัวธุรกิจ รวมไปถึงการก่อตั้งบริษัทย่อยในเครือ เมื่อนำเข้ามาอยู่ใน Ecosystem ของบริษัทฯจึงทำให้สามารถตอบสนองความต้องการของผู้ใช้บริการและลูกค้าได้ทุกกลุ่มเป้าหมาย รวมถึงการบริหาร จัดการต้นทุนต่อหน่วยได้อย่างมีประสิทธิภาพ
โดยในปี 66 บริษัทฯมุ่งเน้นการขยายฐานลูกค้าออกสู่ภูมิภาคอาเซียน ภายใต้แนวคิด Overseas Aspiration โดยบริษัทฯ ได้เริ่มจากการเข้าร่วมมือกับ GHL และ CollectCo เพื่อเพิ่มส่วนแบ่ง ทางการตลาด ควบคู่กับการมองหาพันธมิตรทางธุรกิจในระดับผู้เล่นภูมิภาคในด้าน Distributor และ System Indicator รวมไปถึงจะมีการ Cross Sell เกิดขึ้นระหว่างบริษัทต่างๆ สำหรับการสร้าง Scale ในการสร้างรายได้ที่แข็งแกร่ง และลดต้นทุนในการผลิตได้อย่างเหมาะสม เพื่อปลดล็อคศักยภาพที่แท้จริง ของ SABUY Ecosystem
ทั้งนี้บริษัทได้วางเป้าหมายรายได้ในปี 66 บริษัทฯตั้งเป้าไว้ที่ไม่ต่ำกว่า 20,000 ล้านบาท โดยในทุกธุรกิจของ บริษัทฯ จะมีการเติบโตอย่างต่อเนื่อง ซึ่งแบ่งออกเป็นรายได้จากธุรกิจต่างๆ ดังนี้ 1. ธุรกิจ Machine/Kiosk จำนวน 2,900 ล้านบาท, 2. ธุรกิจ Consumer Merchandising จำนวน 3,200 ล้านบาท, 3.ธุรกิจ Drop-Off Shop &amp; Service จำนวน 3,300 ล้านบาท, 4.ธุรกิจ Solution &amp; Platform จำนวน 3,500 ล้านบาท, 5.ธุรกิจ Financial Service จำนวน 1,000 ล้านบาท  และ 6.ธุรกิจ Innotainment &amp; Infrastructure จำนวน 6,000 ล้านบาท